Жыццё ва ўніверсітэцкім гарадку Сямэня пачынаецца са спеваў птушак. Клімат, прыродныя ўмовы і клопат пра экалогію робяць Сямэньскі універсітэт, як і сам горад, месцам незвычайным і папулярным. Многія маладыя людзі, якія жывуць у правінцыі Фуцзянь, ды і жыхары іншых правінцый Паднябеснай, імкнуцца стаць студэнтамі самага прыгожага ўніверсітэта Кітая. Эканамічныя навукі, хімічны факультэт і яго дасягненні, архітэктурны, акіянаграфічны і іншыя напрамкі навуковых распрацовак і даследаванняў -- гонар гэтай ВНУ. Таксама як і бібліятэка, адна з самых багатых у Кітаі. Аспірантка факультэта рускай мовы мне распавяла, што , на думку рэктара, галоўная скарбніца ведаў павінна быць адкрыта для студэнтаў практычна круглыя суткі. І на самой справе, так і ёсць. Студэнтка каледжа замежнага навучання з Харкава Юлія, якая прыехала па праграме абмену інстытута Канфуцыя вывучаць кітайскую мову, распавяла нам, што бібліятэка заканчвае сваю працу ў адзінаццаць вечара. Дзяўчына прызналася, што студэнты на самой справе любяць бываць там. У бібліятэцы створаны ўсе ўмовы і для вучобы, і для адпачынку.